**Održana treća sjednica Povjerenstva iz**

**programa Potpore Pula - Pola 2024**

Sukladno Javnom pozivu poduzetnicima za dodjelu potpora za razvoj poduzetništva na području Pule - Pola u 2024. godini „POTPORE PULA - POLA 2024“ od 24. svibnja 2024. godine kojim su osigurana sredstva u iznosu od 200.000,00 eura za poticanje razvoja poduzetništva u Puli - Pola u 2024. godini, dana 6. prosinca 2024. godine, održana je treća sjednica Povjerenstva za dodjelu potpora iz programa "POTPORE PULA - POLA 2024".

Za treću sjednicu povjerenstva, obrađeno je 65 zahtjeva u iznosu od 123.978,64 eura. Od 65 zahtjeva upućenih Povjerenstvu, Povjerenstvo je obradilo i prihvatljivim ocijenilo 44 zahtjeva za dodjelu potpore u iznosu od 74.995,34 eura uz umanjenje iznosa kod 22 odobrena zahtjeva za 11.320,57 eura dok je za 21 zahtjev, u iznosu od 37.662,73 eura, utvrdilo da ne udovoljavaju uvjetima iz Javnog poziva te takvi zahtjevi nisu prihvatljivi.

Sve navedeno, potvrđeno je Odlukom Gradonačelnika od 13. prosinca 2024. godine te su zahtjevi poduzetnika sa treće sjednice odobreni po mjerama kako slijedi:

**Mjera 1 - Potpore novoosnovanim tvrtkama** **-** pristigla su 32 zahtjeva u iznosu od 67.427,69 eura, odobreno je 25 zahtjeva u iznosu od 48.247,16 eura uz umanjenje odobrenog iznosa kod 12 zahtjeva za 6.093,66 eura dok je 7 zahtjeva u iznosu od 13.086,87 eura odbijeno budući da je Povjerenstvo utvrdilo da ne udovoljavaju uvjetima iz Javnog poziva.

**Mjera 2 - Potpore za digitalizaciju poslovanja i digitalni marketing -** pristiglo je 20 zahtjeva u iznosu od 31.763,54 eura, odobreno je 14 zahtjeva u iznosu od 21.029,66 eura uz umanjenje odobrenog iznosa kod 6 zahtjeva za 2.052,07 eura, dok je 6 zahtjeva u iznosu od 8.681,81 euro odbijeno budući da je Povjerenstvo utvrdilo da ne udovoljavaju uvjetima iz Javnog poziva.

**Mjera 3 - Potpore za IT sektor -** pristigla su 3 zahtjeva u iznosu od 4.922,95 eura, odobrena su 2 zahtjeva u iznosu od 1.941,50 eura uz umanjenje odobrenog iznosa kod 2 zahtjeva za 2.057,50 eura, dok je 1 zahtjev u iznosu od 923,95 eura odbijen budući da je Povjerenstvo utvrdilo da ne udovoljava uvjetima iz Javnog poziva.

**Mjera 4 - Potpore za sufinanciranje nabave dugotrajne materijalne imovine** - pristiglo je 7 zahtjeva u iznosu od 18.164,46 eura, odobrena su 2 zahtjeva u iznosu od 3.352,02 eura uz umanjenje odobrenog iznosa kod 2 zahtjeva za 1.117,34 eura, dok je 5 zahtjeva u iznosu od 13.695,10 eura odbijeno budući da je Povjerenstvo utvrdilo da ne udovoljavaju uvjetima iz Javnog poziva.

**Mjera 5 - Subvencioniranje stručnog osposobljavanja i usavršavanja** - pristigla su 3 zahtjeva u iznosu od 1.700,00 eura, odobren je 1 zahtjev u iznosu od 425,00 eura, dok su 2 zahtjeva u iznosu od 1.275,00 eura odbijena budući da je Povjerenstvo utvrdilo da ne udovoljavaju uvjetima iz Javnog poziva.

 U 2024. godini, ukupno je po programu „POTPORE PULA - POLA 2024“ zaprimljeno 140 zahtjeva u iznosu od 279.688,54 eura te je dodijeljeno 189.767,02 eura za odobrena 103 zahtjeva za potporu, za 94 poduzetnika, uz umanjenje iznosa kod 48 odobrenih zahtjeva za 25.024,39 eura dok je za 35 zahtjeva, u iznosu od 61.100,89 eura, utvrdilo da ne udovoljavaju uvjetima iz Javnog poziva te takvi zahtjevi nisu prihvatljivi a za 2 zahtjeva u iznosu od 3.796,24 eura poduzetnici su izjavili da odustaju od svojih zahtjeva.